දරුස්මාන් වාර්තාවට එරෙහිව ප්‍රකාශ නිකුත් කරන ලෙස ඉන්දියාව හෝ අන් කිසිදු රටකින් ශ්‍රී ලංකා රජය ඉල්ලීමක් කර නොමැති බව විදේශ කටයුතු ඇමැති මහාචාර්ය ජී. එල්. පීරිස් මහතා පාර්ලිමේන්තුවේ දී ඊයේ (7) ප්‍රකාශ කළේය.දරුස්මාන් වාර්තාවට එරෙහිව ප්‍රකාශ නිකුත් කරන ලෙස අන් රටවලින් ඉල්ලා සිටියහොත් ශ්‍රී ලංකාව එම වාර්තාව ව්‍යංගාර්ථයෙන් පිළිගෙන ඇති බවට මතයක් ගොඩනැඟෙන බවද ඒ මහතා ප්‍රකාශ කළේය.ශ්‍රී ලංකාව සහ ඉන්දියාව අතර ඒකාබද්ධ නිවේදනයෙහි ශ්‍රී ලංකාවට බියවිය යුතු කරුණු රැසක් අන්තර්ගත වන බවට පාර්ලිමේන්තු මන්ත්‍රී අනුර දිසානායක මහතා සඳහන් කරන කරුණු වලින් පහර වදින්නේ ශ්‍රී ලංකාවේ ජාත්‍යන්තර සබඳතා වලට බවත් ඇමැතිවරයා පැවසීය.